Soektog duur voort ná man in Vaaldam verdwyn | Maroela Media
Die Nasionale Seereddingsinstituut (NSRI) se soektog duur voort na 'n Zimbabwiër wat oor die naweek in die Vaaldam verdwyn het.
Jake Manten, NSRI Vaaldam-stasiebevelvoerder, het gesê sy span is Saterdagmiddag om 17:45 ontbied na berigte ontvang is van 'n man wat in die Vaalrivier verdwyn het, ongeveer 35 km van die NSRI-reddingsbasis in Deneysville aan die Vrystaat-kant.
"Die NSRI Vaaldam, die SAPD en 'n duikeenheid van die polisie het reageer. Ondanks 'n omvattende soektog was daar geen teken van die 30-jarige man van Zimbabwe nie. Die man het vermoedelik gegly voor hy in die rivier verdwyn het."
Die duikeenheid van die polisie het Sondag verder tevergeefs na hom gesoek.
Vaaldam of Vaalrivier?
Hy het seker op die Vaaldam se sluis muur gestaan en toe in die Vaalrivier beland….waar die Vaalrivier in die Vaaldam inkom is slegs n stilstaande spruit…..